Hemingway (Oak Park, 1899 – Ketchum, 1961) al ven considerat a buine reson un dai plui grancj autôrs dal ‘900. Cuant che i Stâts Unîts a jentrin in vuere, tal 1917, inmagât dal spirt di aventure, al partìs come volontari intal repart di assistence mediche ai combatents. Al à dome che disevot agns. Come lui altris grancj de so gjenerazion: John Dos Passos, William Faulkner e Francis Scott Fitzgerald. Al sarà in chê ocasion che al cognossarà le nestre Tiere, deventât un dai plui impuartants testemonis dal maçalizi propit vie pe disfate di Cjaurêt. Une tiere che i restarà dentri e che al savarà contâ in plui di cualchi pagjine di rare bielece. Bastian contrari, amant dal riviel e de baraonde, opositôr anarchic di ogni forme di podê e di prepotence, si forme culturalmentri in France, a Parîs, “in the fabulous Twenties”: intant che la Europe e sbrisse inte ete oscure dai fassisims, su la famose “rive gauche” si incuintrin artiscj, poetis, filosofs che a marcaran une gnove vision dal Mont e dal Uman. Desordenât inte so vite personâl, tal amôr, in politiche al fasarà part di che “gjenerazion pierdude” che e segnarà le diference jenfri chei inteletuâls omologâts e obedients e chei libars di esprimi la tragjedie e la bielece dal vivi, supant fin dentri la lidrîs ducj i siei colôrs. La so pene e sarà considerade une lame afilade pes colonis dai plui impuartants gjornâi internazionâi, là che si formarà une maniere di scrivi sute, scarnificade, dolorose e intal stes moment potente. Inviât speciâl, al sarà testemoni dai grancj cambiaments dal Mont, metint simpri dongje il viaç, la passion, un cjalâ stranît e diferent: ducj elements che a fasaran part de so vene narative, deventant la filigrane di ogni so capolavôr, tant che “Fiesta”, “A Farewell to Arms”, “The Snows of Kilimanjaro”, “For Whom the Bell Tolls”, “The Old Man and the Sea”. Cjaçadôr, grant bevidôr di rum, idealist, amant golôs e mai sodisfat, al dedicarà ancjemò une conte al Friûl, “Across the River and Into the Trees”, ispirât di une storie intense cun Adriana Ivanchich, cognossude a Tisane cuant che al jere ospit in cjase di Federico Kechler. Il grant fotograf Robert Capa nus à regalât lis plui bielis imagjinis di “Ernie”, o di “Papa”, come che lu clamavin i amîs: blanc e neri, lus e ombrene, voie di vivi e sintiment di muart, jenfri butilions svuedâts, libris, cuaders di scriture, ridadis e lagrimis. Une vite tant penze di emozions studade di un colp di fusîl che si è trat in bocje di bessôl, inte buinore dai 2 di Lui dal 1961. ❚
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn